Diari Oficial de la Generalitat Valenciana


Sumari del DOGV 8524, del 08-04-2019 (2019/3163)

RESOLUCIÓ de 26 de març de 2019, del director general de l'Institut Valencià de la Joventut, per la qual es constitueix la comissió de selecció i valoració per a la concessió dels Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut, convocat per la Resolució de 24 d'octubre de 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3163


Data del document
:   26-03-2019

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 26 de març de 2019, del director general de l'Institut Valencià de la Joventut, per la qual es constitueix la comissió de selecció i valoració per a la concessió dels Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut, convocat per la Resolució de 24 d'octubre de 2018. [2019/3163]  
  
  
La Resolució de 24 d'octubre de 2018, del director general de l'Institut Valencià de la Joventut, per la qual es van convocar els Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut, publicada en el Diari Oficial de la Generalitat Valenciana 8414, de 31 d'octubre de 2018, estableix, en els apartats huité i nové, el nomenament d'una comissió de selecció i valoració, les seues funcions i la seua composició.  
  
Per això, en virtut del que estableix la Resolució de 24 d'octubre de 2018, del director general de l'Institut Valencià de la Joventut, i en ús de les facultats conferides pel Decret 21/2003, de 4 de març, del Consell de la Generalitat, mitjançant el qual s'aprova el Reglament orgànic i funcional de l'Institut Valencià de la Joventut (IVAJ), resolc:  
  
  
Primer  
Constituir la comissió de selecció i valoració per a la concessió de Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut.  
  
  
Segon  
Nomenar com a membres de la comissió les persones següents:  
Presidència: José Manuel Chirivella Martí, cap de l'àrea de l'IVAJ.  
Secretaria: Miriam Daries Ramón, cap del Servei de Participació, Activitats i Productes de l'IVAJ.  
Vocal: Diana María Gil González, directora del Secretariat de Responsabilitat Social de la Universitat d'Alacant.  
Vocal: Josep Xavier Barber Vallés, vicerector adjunt d'Investigació de la Universitat Miguel Hernández.  
Vocal: Vicent Querol Vicente, Departament de Filosofia i Sociologia de la Universitat Jaume I.  
Vocal: Amparo Chiralt Boix, directora de l'Escola de Doctorat de la Universitat Politècnica de València.  
Vocal: María Teresa Cortés Tomás, vicedegana de la Facultat de Psicologia de la Universitat de València.  
Vocal: Un representant del Consell Valencià de la Joventut.  
Vocal: Rosa Santolaria Martínez, cap del Servei de Gestió de la Formació i Qualificació Professional de la Direcció General de Formació Professional i Ensenyaments de Règim Especial.  
  
Tercer  
La comissió quedarà vàlidament constituïda amb la presència de cinc dels seus membres, entre els quals hauran d'estar el president i la secretària, o les persones en qui deleguen.  
  
De conformitat amb els articles 23 i 24 de la Llei 40/2015, d'1 d'octubre, de règim jurídic del sector públic, els membres de la comissió s'abstindran d'intervindre en aquest procediment si es troben en alguna de les circumstàncies regulades en la llei com a causa d'abstenció; així mateix, les persones interessades podran recusar aquells membres que es troben en els casos previstos per a l'abstenció.  
  
  
València, 26 de març de 2019.- El director general de l'IVAJ: Jesús Martí Nadal.